Kõige naljakam asi, mille olete koos läbi elanud?  Kui me Egiptuses käisime, siis meil juhtus väike õnnetus veiniga. Meile meeldis varahommikuni rõdul istudes loojuvat päikest ning üksteise seltskonda veini saatel nautida. Kahjuks ei võtnud me Eestist veinikorgitseri kaasa ning katsusime minu meigikotis olevate erinevate instrumentidega veinipudelilt korki pealt ära saada. Kuna käärid olime me juba eelmise õhtul ära lõhkunud ning küüneviiliga ei kannatanud enam korki kraapida siis Allan otsustas minu silmalaineri ja oma kehamassiga viimase  tüki korgist pudelisse sisse pressida. Kahjuks aga pudel purunes ning meil oli pool seina punane ning põrand veini ja klaasikilde täis. Mure oli päris suur, et kui palju me toa remondi eest maksma peame.  Järgmine päev saime koristajaga kaubale, maksame talle veidi raha ning ta ei tekita sellest probleemi, et valged rätikud punaseks olid muutunud. Palusime siis receptionist kedagi meie seina vaatama tulla. Tuli vanem meesterahvas, kes ei saanud üldse aru, et meil on pool seina punane. Ta helistas siis  receptionisse ning meie käest küsiti hoopis, et kas meil telefon ei tööta või milles on probleem. Saatsime papi ära ning vaikisime selle teema siis maha. Me aegajalt naerame selle vahejuhtumi üle, asjad oleks võinud palju hullemini minna.